Friday, 28 August 2009
Nagoya- Japan hkrun lam
(4) Lang ngu na Japan ga de bai sa du kabye lu ai hkrun lam hta, n myit mada ai sha kanu mungdan na dat kasa hkringmang salang kaba hte hkringmang uphkang salang yan hte bat mi laman hkrum zup nna hku hkau lu ai ahkaw ahkang lu la sai.
1. Myen mung a Hkringmang salang kaba [Embassador], Nagoya e ntai nmai rai hpaw hpang wa nga ai Myen mungdan hte seng ai madun gawk nu byin wa na lajang nga ai Jawng sara dingsa Ma-su-i a shakut shaja nga ai lam hta sa du ai lam re. Ndai gun jaw let shagrau sha-a ai lam hta Nagoya makau grup yin e hpaji sharin nga ai Myen mung masha ni mung sa du hkrum zup nna, shani shat rau jawm sha, madu mahkrawn kahpu kawa langai hpe zawn gamung jahta lu ai lam rai nga ai.
2. Bat mi din ai hpang hkringmang uphkang salang [Consular]hte shana shat ma mi jawm sha nna madu mahkrawn gamung jahta hku hkau lu sai. Shana hkying 10:10 hta Tokyo de lung wa na jin jin e, sumla ni jawm dem nna mahkrum madup lam ni tsun garan gachyan hku hkau la lu sai rai nga ai.
Hkringmang uphkang salang gaw mungkan mungdan (27) hta n yawm ai du hkawm lu sai hte, mungdan tsawm mara ni hkan mungdan a magam lit hte sa nga hkawm sai majaw, mungkan a mung masa lam hte ganu mungdan a byin nga masa lam ni hpe atsawm chye na ai nga nna tsun ai.
Hkringmang salang kaba hku nna mung mungdan 6-7 du hkawm sai hte du na shaning hkan gaw magam amu kaw nna hkringsa wa ra na sai nga nna mung jahta tsun nga ai. Yak hkak ai lam amyu myu re, mahkrum madup mung amyu myu hkrum ai, nga ma ai.
Myen mung a mabyin hta hkan nna, maigan du nga ai mung chying sha ni gaw, tinang a byin mayu ai ningmu hta hkan nhtawm, hkringmang dat kasa rung shawng kaw n gun sa madun ai lam nga chye ai. Ndai zawn galaw ai lam hta tinang maga hku nna sadi ra ai daw ni nga nga ai hpe chye la lu ai. Dai lam ni gaw, "n gun madun marawn ai shaloi, hkringmang dat kasa ni a mying hpe gang nna marawn tsun ai lam" gaw Geneva Convention hte nhtan shai ai majaw, dai mungdan a asuya shim lam kaw nna shim lam jaw makawp maga ai amu hte hkang zing ai hpe hkrum na lam nga nga ai.
Bai nna, hkringmang dat kasa rung kaw n gun madun mayu yang, seng ang ai mungdan asuya kaw na tara shang ahkang hpyi la nna she galaw mai nga ai. Dai gaw gaw mungkan ting hkap la lu ai hte, asuya hte mung manghkang n byin hkra hparan lajang lu ai ladat rai nga ai lam mung chye la lu ai.
Nagoya mare kaba hta Japan asuya ni hku nna jawng shabrai lu sha hkam ya let hpaji hpungjat nga ai [M.A; Ph. D] jawngma mung ram ram law nga ma ai. Raitim, wunpawng amyu sha ni dai jahpan hta mying rawng ai nmu lu ai majaw, wunpawng sha ni gaw mung masa a majaw wa rai ni? hpaji madang a majaw wa rai ni ngu ai ga san ni kraw kata kaw na pru wa ai nga ai.
Mung masa gaw masha a rawt jat kung hpan lam hpe nlu galaw ya na re, raitim rawt jawt wa mai ai masing masa hpe sharai galai ya lu nga ai. Masha shagu gaw masing masa jaw hkrak tim n kung kaba wa lu ai gaw marai langai hkrai a shakut shaja ai hte hkaja ai, galaw ai amu lam ni kaw madung nga ai... ngu nna hpungdim dat mayu ai.
1. Myen mung a Hkringmang salang kaba [Embassador], Nagoya e ntai nmai rai hpaw hpang wa nga ai Myen mungdan hte seng ai madun gawk nu byin wa na lajang nga ai Jawng sara dingsa Ma-su-i a shakut shaja nga ai lam hta sa du ai lam re. Ndai gun jaw let shagrau sha-a ai lam hta Nagoya makau grup yin e hpaji sharin nga ai Myen mung masha ni mung sa du hkrum zup nna, shani shat rau jawm sha, madu mahkrawn kahpu kawa langai hpe zawn gamung jahta lu ai lam rai nga ai.
2. Bat mi din ai hpang hkringmang uphkang salang [Consular]hte shana shat ma mi jawm sha nna madu mahkrawn gamung jahta hku hkau lu sai. Shana hkying 10:10 hta Tokyo de lung wa na jin jin e, sumla ni jawm dem nna mahkrum madup lam ni tsun garan gachyan hku hkau la lu sai rai nga ai.
Hkringmang uphkang salang gaw mungkan mungdan (27) hta n yawm ai du hkawm lu sai hte, mungdan tsawm mara ni hkan mungdan a magam lit hte sa nga hkawm sai majaw, mungkan a mung masa lam hte ganu mungdan a byin nga masa lam ni hpe atsawm chye na ai nga nna tsun ai.
Hkringmang salang kaba hku nna mung mungdan 6-7 du hkawm sai hte du na shaning hkan gaw magam amu kaw nna hkringsa wa ra na sai nga nna mung jahta tsun nga ai. Yak hkak ai lam amyu myu re, mahkrum madup mung amyu myu hkrum ai, nga ma ai.
Myen mung a mabyin hta hkan nna, maigan du nga ai mung chying sha ni gaw, tinang a byin mayu ai ningmu hta hkan nhtawm, hkringmang dat kasa rung shawng kaw n gun sa madun ai lam nga chye ai. Ndai zawn galaw ai lam hta tinang maga hku nna sadi ra ai daw ni nga nga ai hpe chye la lu ai. Dai lam ni gaw, "n gun madun marawn ai shaloi, hkringmang dat kasa ni a mying hpe gang nna marawn tsun ai lam" gaw Geneva Convention hte nhtan shai ai majaw, dai mungdan a asuya shim lam kaw nna shim lam jaw makawp maga ai amu hte hkang zing ai hpe hkrum na lam nga nga ai.
Bai nna, hkringmang dat kasa rung kaw n gun madun mayu yang, seng ang ai mungdan asuya kaw na tara shang ahkang hpyi la nna she galaw mai nga ai. Dai gaw gaw mungkan ting hkap la lu ai hte, asuya hte mung manghkang n byin hkra hparan lajang lu ai ladat rai nga ai lam mung chye la lu ai.
Nagoya mare kaba hta Japan asuya ni hku nna jawng shabrai lu sha hkam ya let hpaji hpungjat nga ai [M.A; Ph. D] jawngma mung ram ram law nga ma ai. Raitim, wunpawng amyu sha ni dai jahpan hta mying rawng ai nmu lu ai majaw, wunpawng sha ni gaw mung masa a majaw wa rai ni? hpaji madang a majaw wa rai ni ngu ai ga san ni kraw kata kaw na pru wa ai nga ai.
Mung masa gaw masha a rawt jat kung hpan lam hpe nlu galaw ya na re, raitim rawt jawt wa mai ai masing masa hpe sharai galai ya lu nga ai. Masha shagu gaw masing masa jaw hkrak tim n kung kaba wa lu ai gaw marai langai hkrai a shakut shaja ai hte hkaja ai, galaw ai amu lam ni kaw madung nga ai... ngu nna hpungdim dat mayu ai.
Subscribe to: Posts (Atom)
eng_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn eng_Latn